
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 153
din 26 septembrie 2013
privind  aprobarea Planului de Acţiune pentru Eficienţa Energetică al Municipiului Sighişoara (2013-2017)

Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20122/13.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile art. 7 alin. (3) din O.G. nr. 22/2008 privind eficienţa energetică şi promovarea utilizării la consumatorii finali a surselor regenerabile de energie, cu modificările şi completările ulterioare, care stipulează că “autorităţile administraţiei publice locale din localităţile cu o populaţie mai mare de 20.000 de locuitori au obligaţia să întocmească programe de îmbunătăţire a eficienţei energetice, în care includ măsuri pe termen scurt şi măsuri pe termen lung (3 - 6 ani), vizând un program de investiţii pentru care se vor întocmi studiile de fezabilitate”.
Având în vedere prevederile Legii nr. 372/2005 privind performanţa energetică a clădirilor, republicată;

Având în vedere prevederile O.G. nr. 22/2008 privind eficienţa energetică şi promovarea utilizării la consumatorii finali a surselor regenerabile de energie, cu modificările şi completările ulterioare;

Având în vedere prevederile H.G. nr. 409/2009 pentru aprobarea Normelor metodologice de aplicare a Ordonanţei Guvernului nr. 22/2008 privind eficienţa energetică şi promovarea utilizării la consumatorii finali a surselor regenerabile de energie, cu modificările şi completările ulterioare;

Având în vedere dezbaterea publică pe tema Planului de Acţiune pentru Eficienţa Energetică al Municipiului Sighişoara (2013-2017), organizată în data de 30.07.2013, ora 16,00;
Având în vedere Raportul de Specialitate al Agenţiei pentru Managementul Energiei Sighişoara, înregistrat cu nr. 20126/13.09.2013, prin care se propune spre aprobare Planul de Acţiune pentru Eficienţa Energetică al Municipiului Sighişoara (2013-2017), îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36, alin. (9), art. 45, alin. (1) şi a art. 115, alin. (1), lit. b) din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art.1. Se aprobă Planul de Acţiune pentru Eficienţa Energetică al Municipiului Sighişoara (2013-2017), conform anexei, care face parte integrantă din prezenta hotărâre. 

Art.2. Cu ducerea la îndeplinire a prevederilor prezentei hotărâri se încredinţează Primarul municipiului, aparatul de specialitate al acestuia şi Agenţia pentru Managementul Energiei Sighişoara.

Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  


Octavean Șuteu                                        

      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
2 ex. Agenția pentru managementul energiei
8 ex.

AF/FM

